CELEX: 32005D0009
Language: fi
Date: 2004-12-29 00:00:00
Title: 2005/9/EY: Komission päätös, tehty 29 päivänä joulukuuta 2004, Euroopan yhteisön ja Sveitsin valaliiton maataloustuotteiden kauppaa koskevan sopimuksen liitteen 7 lisäyksessä 1 olevan B kohdan 9 kohdan muuttamisesta tehtyä maatalouden sekakomitean päätöstä koskevasta yhteisön yhteisestä kannasta

6.1.2005   
            
            
               FI
            
            
               Euroopan unionin virallinen lehti
            
            
               L 4/12
            
         
      KOMISSION PÄÄTÖS,
   tehty 29 päivänä joulukuuta 2004,
   Euroopan yhteisön ja Sveitsin valaliiton maataloustuotteiden kauppaa koskevan sopimuksen liitteen 7 lisäyksessä 1 olevan B kohdan 9 kohdan muuttamisesta tehtyä maatalouden sekakomitean päätöstä koskevasta yhteisön yhteisestä kannasta
   (2005/9/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston, ja tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom (1) sekä erityisesti maataloustuotteiden kauppaa koskevan sopimuksen (2) ja erityisesti sen 5 artiklan 2 kohdan neljännen luetelmakohdan,
   sekä katsoo seuraavaa:
   
               (1)
            
            
               Euroopan yhteisön ja Sveitsin valaliiton maataloustuotteiden kauppaa koskeva sopimus (jäljempänä ’maataloussopimus’) tuli voimaan 1 päivänä kesäkuuta 2002.
            
         
               (2)
            
            
               Maataloussopimuksen 6 artiklassa perustetaan maatalouden sekakomitea, jonka tehtävänä on huolehtia sopimuksen hallinnoinnista ja valvoa sen moitteetonta täytäntöönpanoa.
            
         
               (3)
            
            
               Maataloussopimuksen 6 artiklan 4 ja 7 kohdan mukaisesti maatalouden sekakomitea (jäljempänä ’sekakomitea’) hyväksyi 21 päivänä lokakuuta 2003 työjärjestyksensä (3) ja on muodostanut maataloussopimuksen liitteiden hallinnointia varten tarvitsemansa työryhmät (4). Viinialan tuotteiden työryhmä kokoontui tarkastellakseen liitteeseen 7 ja sen täytäntöönpanoon liittyviä kysymyksiä sopimuksen liitteessä 7 olevan 27 artiklan 1 kohdan mukaisesti sekä tehdäkseen liitteen 7 lisäysten mukauttamista koskevia, sekakomitealle sopimuksen liitteessä 7 olevan 27 artiklan 2 kohdan mukaisesti toimitettavia ehdotuksia. Maataloussopimuksen 11 artiklassa määrätään, että sekakomitea voi päättää muuttaa sopimuksen liitteitä 1 ja 2 sekä sopimuksen muiden liitteiden lisäyksiä.
            
         
               (4)
            
            
               Yhteisön on määriteltävä lisäysten muuttamista koskeva kantansa, jonka komissio vahvistaa sekakomiteassa.
            
         
               (5)
            
            
               Komissiolla on toimivalta vahvistaa yhteinen kanta liitteen 7 lisäysten mukauttamisen osalta.
            
         
               (6)
            
            
               Tässä päätöksessä säädetyt toimenpiteet ovat viinin hallintokomitean lausunnon mukaiset,
            
         ON PÄÄTTÄNYT SEURAAVAA:
   1 artikla
   Yhteisön kanta, jonka komissio vahvistaa Euroopan yhteisön ja Sveitsin valaliiton maataloustuotteiden kauppaa koskevan sopimuksen 6 artiklassa perustetussa maatalouden sekakomiteassa, perustuu tämän päätöksen liitteenä olevaan mainitun sekakomitean päätösluonnokseen.
   2 artikla
   Maatalouden sekakomiteaan kuuluvan yhteisön valtuuskunnan johtajalla on oikeus tehdä päätös yhteisön nimissä. Maatalouden pääosaston toimivaltaan kuuluvien kysymysten osalta tämä oikeus koskee EY:n ja Sveitsin kahdenvälisistä suhteista vastaavan yksikön päällikköä.
   
      Tehty Brysselissä 29 päivänä joulukuuta 2004.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 114, 30.4.2002, s. 1.
   
      (2)  EYVL L 114, 30.4.2002. s. 132. Sopimus sellaisena kuin se on viimeksi muutettuna Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun eläinlääkintäalan sekakomitean päätöksellä nro 1/2004 (EUVL L 160, 30.4.2004, s. 116; oikaisu EUVL L 212, 12.6.2004, s. 72).
   
      (3)  Neuvoston 21 päivänä heinäkuuta 2003 vahvistama yhteinen kanta; sekakomitean työjärjestyksen hyväksymisestä 21 päivänä lokakuuta 2003 tehty sekakomitean päätös nro 1/2003 (EUVL L 303, 21.11.2003, s. 24).
   
      (4)  Neuvoston 21 päivänä heinäkuuta 2003 vahvistama yhteinen kanta; työryhmien kokoonpanosta ja niiden tehtävien hyväksymisestä 21 päivänä lokakuuta 2003 tehty sekakomitean päätös nro 2/2003 (EUVL L 303, 21.11.2003, s. 27).
   
      LIITE
      
         Ehdotus:
         EUROOPAN YHTEISÖN JA SVEITSIN VALALIITON MAATALOUSTUOTTEIDEN KAUPPAA KOSKEVALLA SOPIMUKSELLA PERUSTETUN MAATALOUDEN SEKAKOMITEAN PÄÄTÖS N:o …,
         tehty ....,
         liitteen 7 lisäyksessä 1 olevan B kohdan 9 kohdasta
         (…/…/…)
         SEKAKOMITEA, joka
         ottaa huomioon Euroopan yhteisön ja Sveitsin valaliiton maataloustuotteiden kauppaa koskevan sopimuksen ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Mainittu sopimus tuli voimaan 1 päivänä kesäkuuta 2002.
                  
               
                     (2)
                  
                  
                     Liitteellä 7 pyritään edistämään viinialan tuotteiden kauppaa osapuolten välillä.
                  
               
                     (3)
                  
                  
                     Liitteessä 7 olevan 27 artiklan 1 kohdan nojalla työryhmä tarkastelee kaikkia liitteen 7 täytäntöönpanoon liittyviä kysymyksiä ja tekee liitteessä 7 olevan 27 artiklan 2 kohdan nojalla liitteen 7 lisäysten mukauttamista ja ajantasaistamista koskevia ehdotuksia, jotka se toimittaa komitealle.
                  
               
                     (4)
                  
                  
                     Liitteen 7 lisäyksessä 1 olevan B kohdan 9 kohdassa vahvistetaan Sveitsistä tuotavien viinien mukana seuraava asiakirja sopimuksen alkuperäisen toisinnon lisäyksessä 1 olevan B kohdan 9 kohdan säännösten mukaisesti,
                  
               ON PÄÄTTÄNYT SEURAAVAA:
         1 artikla
         Korvataan liitteen 7 lisäyksessä 1 olevan B kohdan 9 kohta tämän päätöksen liitteellä.
         2 artikla
         Tätä päätöstä sovelletaan 1 päivästä lokakuuta 2004.
         
            Tehty Brysselissä
            
               
                  Maatalouden sekakomitean puolesta
               
               
                  Puheenjohtaja
               
               Aldo LONGO
               
            
            
               
                  Sveitsin valtuuskunnan johtaja
               
               … …
            
         
      
      
         LIITE